Аԥсны асасааирҭақәа ргильдиа ахада Асҭамыр Ахба арадио Sputnik аҟны иҳәеит аоппозициа имҩаԥнагоз акциа аԥсшьаратә сезон анырра шанаҭаз атәы.
Ашәарҭадаратә маҵзура ахантәаҩы актәи ихаҭыԥуаҩ Дазмир Шамба арадио Sputnik Аԥсны аефир аҿы иҳәеит ҩымш ицоз аоппозициеи атәыла анапгхаратә мчрақәеи реиҿагылараҿы амаҵзура аусура шынанагӡоз атәы.
Ареспубликатә хәышәтәырҭа аҳақьым хада Аполлон Гәыргәлиа арадио Sputnik Аԥсны иаиҭаз аинтервиу аҿы иҳәеит Аҟәа ақалақь аҿы адиспасеризациа шымҩаԥысуа атәы.
Аполитикатә ҭҵаарадыррақәа ркандидат Беслан Ҳагба арадио Sputnik Аԥсны аефир аҟны игәаанагара иҳәеит ишьақәгылаз аҩныҵҟа-политикатә ҭагылазаашьаҟны аҳәынҭқарра ԥырхага амаиур, амчрақәеи аоппозициеи рхы шымҩаԥыргаша азы.